Egil Eldøen

Egil Eldøen (født 7. april 1959 i Bergen) er en norsk sanger, komponist og musiker. Han har vært virksom som vokalist innen norsk pop, både i Lava og som soloartist. Eldøen startet musikerkarrieren i diverse danseband i Bergen tidlig på 1970-tallet.

 Karriere 
Den første utgivelsen på plate var med gruppen Another Band i 1979 på samleplaten Bof Stuff. Her bidro han med to egenkomponerte låter med norske tekster. To år senere utga han konseptplaten Ringen sammen med bandet Shandy, og han var deretter med i prosjektet Rust som sanger. I tillegg til Eldøen var Hans Petter Gundersen, Kåre Sandvik, Arne Størmer, Ole Hamre og Yngve Moe med. Sammen utga de LP-en Rust i 1983. Innen platen kom på markedet, hadde Marius Müller valgt Egil Eldøen til å ta over som vokalist i gruppen Lava. Med platene Prime Time fra 1982 og Fire fra 1984 ble Egil Eldøen kjent, blant annet på grunn av duetten «You» med Randy Crawford – en sang Eldøen komponerte, og som var medvirkende til at Lava fikk Spellemannprisen 1984.

I løpet av 1984 samlet Eldøen en rekke egenkomponerte sanger som ikke passet inn i Lava, og disse utgjorde hans første soloalbum, Welcome Into My Heart, som ble utgitt i mars 1985. Platen ble innspilt i Stockholm med svenske musikere og med Svein Dag Hauge som produsent. Eldøen og Anita Skorgan sang duett på «We'll Make It». Albumet ble nominert til Spellemannprisen. Det ble også hans neste album, Here We Go Again fra 1986. Produsent denne gang var Rolf Graf, og hele Lava var blant musikerne, samt en rekke svenske studiomusikere, blant andre Per Lindvall.

På sin tredje soloplate, Egil Eldøen, sang Eldøen en ny duett med Randy Crawford, «The Best of Me». Albumet var innspilt i Bergen med lokale musikere, og produsent var Eldøen selv, med Gaute Storaas som medprodusent. I etterkant av denne platen startet han en trio sammen med Rolf Graf og Olav Stedje. Musikken til denne trioen var sterkt inspirert av Crosby, Stills & Nash og annen amerikansk poprock, men det ble ikke utgitt noe fra dette samarbeidet. De følgende ti årene delte Eldøen sin tid mellom solokonserter og turneer og innspillinger med Lava. Han har også deltatt på en rekke innspillinger med andre artister, både som produsent og vokalist.

I 1991 deltok Eldøen i dansk Melodi Grand Prix i Århus sammen med Annette Heick. Eldøen og Heick sang balladen «Du er musikken i mit liv». Sangen var skrevet av Keld og Hilda Heick, med musikk av Georg Keller. De endte til slutt på en fjerdeplass blant ti sanger. Sangen var forøvrig OGAE-Danmarks bidrag til samme års Second Chance Contest, arrangert av OGAE-nettverket. Her ble resultatet en 11.-plass og 42 poeng blant 16 sanger.

I 2003 kom albumet Polarity med Lava, nok en gang med en duett med Randy Crawford; «Shine a Little Light». I 2005 ga Lava ut albumet Alibi, der alle låtene var skrevet av Egil Eldøen, Rolf Graf og Svein Dag Hauge. Hele tiåret turnerte Eldøen sammen med Lava, som soloartist og på en rekke musikalske prosjekter. Han har jobbet med blant andre Torhild Sivertsen, Trine Rein og Tor Endresen. I 2009 ble det innledet et samarbeid med Bergen Big Band og Torhild Sivertsen. I november 2009 kom Lavas første konsertalbum, Symphonic Journey, en konsertinnspilling med KORK (Kringkastingsorkesteret) innspilt på Rockefeller i 2007. Egil Eldøen har produsert en barneplate i 2009, Pinnochio, Ai-ai -ai og jobber som låtskriver og produsent i eget lydstudio.
I august 2010 ble samlealbumet The Best of Me utgitt på Slagerfabrikken.  Har også komponert, produsert og deltar på barneplaten Splash, Akvariedyrene synger for Akvariet i Bergen.

I 2013 ga Eldøen ut singelen «Whenever You Come Around», skrevet av Vince Gill-Pete Wasner. Dette er en country-ballade der han har med seg Steinar Krokstad, trommer, Yngve Moe, bass, Bjarte Aasmul, gitar. Samme året, 2013, ble albumet Hem til jul utgitt sammen med Helge Jordal, Elisabeth Moberg, Egil Eldøen med Voksne Herrers orkester. Dette var også navn på forestillingen som ble fremført på Logen teater.

Lava tok i 2016 opp samarbeidet med danske Hanne Boel. Egil Eldøen har også i en årrekke turnert sammen med Olav Stedje, Svein Dag Hauge og Elias Muri Skagefoss med sin musikalske hyllest til Crosby, Stills, Nash & Young i bandet Déjà vu. Eldøen har flere samarbeid som gjestevokalist, med blant andre Bergen Big Band, med Forsvarets musikkorps Vestlandet og en rekke bandkonstellasjoner. Han har også vært solist for en rekke kor over hele landet. Førjulen 2016 var han på turneen Vestlandsjul sammen med Olav Stedje og holdt konserter i kirker over store deler av Norge.

I 2019 gav Eldøen sammen med Lava ut albumet Water, som er deres ellevte. Siden utgivelsen har Lava turnert Norge en rekke ganger.

I august 2022 gav han ut singelen «Dear Friend», en ballade med av Tore Thorsen.

 Diskografi 
Soloalbum
Welcome Into My Heart (1985)
Here We Go Again (1986)
Egil Eldøen (1988)
The Best of Me (2010)
Hem til jul (2013), med Elisabeth Moberg, Helge Jordal og Voksne Herrers Orkester

Singler
«The Light»/«Stay By Me» (1985)
«We'll Make It»/«Watching Eyes» (1985), med Anita Skorgan
«Peter Pan»/«Play With My Love» (1986)
«Peter Pan»/«Welcome Into My Heart» (1986)
«Sean Baby»/«Peter Pan» (1986)
«Til kvarandre»/Cul-de-sac (1987)
The Best of Me (1988)
«Memories»/«Suspicious (Maybe I'm)» (1989)
«Vern de uspiste agurkene» (1989)
«Cecilia» (2000), med Jørn Hoel og Tor Endresen
«Loutro Bay» (2010)
«Whenever You Come Around» (2011)
«O helga natt» (2012), med Voksne Herrers Orkester
«Bergenssangen»/«Nystemten» (2013), med Dragefjellets Musikkorps
«Veien hjem» (2015)
" Dear Friend " (2022)
Lava
 Prime Time (1982)
 Fire (1984)
 Prime Cuts (1985)
 The Rhythm of Love (1990)
 The Very Best of Lava (1996)
 Polarity (2003)
 Alibi (2005)
 Symphonic Journey (2009)
 Water (2019)
Singler
 «D.J.»/«Empty Shadows» (1983)
 «Hold Out for Love» (1996)
 «Aquilo Blow» (1996)
 «So Many Nights» (2003)
 «Shine a Little Light» (2003)
 «Another Yesterday» (2003)
 «Alibis» (2005)
 «Tears are not Enough» (2005)
 «Water» (2019)
Rust
Gaten min/Få litt tid (1981)
Rust (1983)

Shandy
Ringen (1982)
 P*S 
 (Time to Say) Goodnight/Telephone (1983)
 High Fidelity (1983)
Deltar på

 Bergen Orkester Forening: Bof Stuff Vol. 1 (1979)
 Randi Bjørnstad Sivertsen: For ingen (1980)
 Marius Müller: Er'e så nøye 'a (1982)
 Ole I'Dole: Blond og billig (1983)
 Terje Formoe: Livet er toppen! (1983)
 Olav Stedje & Randi Hansen: Stille natt (1983)
 Ketil Stokkan: Gentlemen's Agreement (1984)
 Hot Project: Made to Roam (1984)
 Dollie De Luxe: Dollie de Luxe (1984)
 Olav Stedje: Silje (1984)
 Margino: Happy People (1985)
 Elisabeth Andreasson: Elisabeth Andreasson (1985)
 Rolf Graf: Girls/Right From the Start (1985)
 Rolf Graf: The Boy Next Door (1985)
 ManpowerGroup: Frihet med Manpower AS (1985)
 Posten: Postens sommerkassett (1985)
 Arco Records: Scorpio "Grand Prix" med Stutum & Osvold (1985)
 Dollie de Luxe: Rock vs. Opera (1985)
 Tomboy: Time to Be Free (1985)
 VG: På gang 17 (1985)
 Fate: A Matter of Attitude (1986)
 Bobbysocks: Waiting for the Morning (1986)
 Hard asfalt: Hard asfalt (1986)
 Rolf Graf: Shine/Walk Right In (1986)
 Elisabeth Andreasson: Greatest Hits (1986)
 Music Hall: Momentos de Amor (1986)
 VG: På gang 23 (1986)
 Salty Dog: Bodytalk/Come On Over (1986)
 Sonet: Smash (1986)
 Melodi Grand Prix 1987: Norsk Grand Prix '87 (1987)
 BMG: Gold 2 (1987)
 Lions: Lions røde fjær (1987)
 Fyllingen: Vi e' Fyllingen (1988)
 Frida: Frida med gäster (1988)
 Sebastian: Skatten på Sjørøverøya (1988)
 Åse Karin Hjelen: Ser de' i en drøm/Berre nåkkå so enkelt (1989)
 Mr. Music: Mr. Music No. 1 – 1989 (1989)
 VG: På gang 33 (1989)
 Franklin: Bombadilla Days (1989)
 Talkback: No. 1 Music Club 2/1989 (1989)
 Club Top 16: Club Top 16 International – Internasionale Top Hits fra hitlistene januar/februar 1989 (1989)
 Day Time: Tell Me (1989)
 Sonet: Smash 5 (1989)
 Karussell: Norske toppartister (1990)
 Dansk Melodi Grand Prix: Dansk Melodi Grand Prix 1991 (1991)
 Go For It: Go For It (1991)
 Radio 3: Sparta-kassetten 1991–1992 (1991)
 Åse Karin Hjelen: Leite' etter sola (1991)
 Walt Disney Records: Skjønnheten og udyret (1992)
 The Record Collection: The Love Song Collection 2 (1993)
 Jan Eggum: Nesten ikke tilstede (1993)
 Art By Accident: Art By Accident (1993)
 Bladkompaniet: Flambon Juleshow: Julesangkonkurransen 1994 (1994)
 Walt Disney Records: Walt Disney Records presenterer Classics 1 (1995)
 Alice: Footprints of Love (1995)
 Gustav Lorentzen: Kanskje kommer kongen (1995)
 Eivind Løberg: Silent Water (1996)
 Eivind Løberg: Forever Like a Child (1996)
 Trine Rein: Beneath My Skin (1996)
 MTG: Alltid no' godt fra Bergen (1997)
 Torhild Sivertsen: Out of the Blue (1997)
 Ove Eriksen: Till' the Morning Light (1999)
 Jahn Teigen: Magnet (2000)
 Torhild Sivertsen: Airborne (2000)
 Tor Endresen: Blue (2000)
 Dollie: Dollies beste (2001)
 Rolf Graf: Oddity To Acceptance (2001)
 Jan Eggum: Ekte Eggum (2001)
 Randy Crawford: Hits (2002)
 Jan Eggum: 30/30 (2005)
 Randy Crawford: The Ultimate Collection (2005)
 Maylen Rusti: You Caught Me By Surprise (2006)
 Olav Stedje: Livstegn (2006)
 Olav Stedje: I levande live (2009)
 Pinocchio: Ai-ai-ai Pinocchio er her (2009)
 Anita Skorgan: Hele veien (2009)
 Camilla Maria Myrås: Papa Can You Hear Me? (2009)
 Fate: 25 Years – The Best of Fate 1985–2010 (2010)
 Vassendgutane med venner: Julefest i vest (2010)
 Eldøen: Splash – Akvariedyrene synger (2011)
 Cesilie: Fra Cesilie EP (2011)
 Tor Endresen: Min jul (2011)
 Rolf Graf: From Past to Present – The Best of Rolf Graf (2012)
 ESS Engros: Musikk for byfolk & stril (2013)
 Olav Stedje: Vest for verdas ende (2013)
 ESS Engros: Norske nasjonalsangskatter – Norge 200 år 1814–2014 (2014)
 Olav Stedje: Vi vandrar saman – Dei 20 gjevaste (2014)
 Motorpsycho & Ståle Storløkken ft. Kammerkoret Aurum & Sheriffs of Nothingness: En konsert for folk flest (2015)
 Rolf Graf: For alltid (2015)
 Voksne Herrers Orkester: En hyllest til Logen (2015)

 Referanser 

 Eksterne lenker 



Kategori:Norske sangere
Kategori:Deltakere i Melodi Grand Prix
Kategori:Norske låtskrivere
Kategori:Personer fra Bergen kommune